Το **Γκόττι** (αγγλικά: Gotti) είναι βιογραφική δραματική ταινία Αμερικανικής παραγωγής του 1996, σε σκηνοθεσία Ρόμπερτ Χάρμον. Πρωταγωνιστούν ο Αρμάντ Ασσάντε και ο Άντονι Κουίν.

Η ταινία αναφέρεται στη άνοδο και την πτώση του διαβοήτου γκάνγκστερ της οικογένειας Γκαμπίνο, Τζον Γκότι, ο οποίος θεωρείται από πολλούς ιστορικούς ως ο τελευταίος Ντον (Νονός) της Κόζα Νόστρα στις Ηνωμένες Πολιτείες.

Υπόθεση
-------

Γεννημένος σε μια φτωχή ιταλική οικογένεια μεταναστών από την Νάπολη, ο Τζον Γκότι μεγάλωσε στους δρόμους του Μπρονξ, όπου άρχισε να την εγκληματική του σταδιοδρομία μπαίνοντας ως απλός στρατιώτης στη οικογένεια Γκαμπίνο, μιας από τις πέντε ισχυρές οικογένειες του οργάνωμενου εγκλήματος της Νέας Υόρκης.

Ο Γκότι, ιδιαίτερα φιλόδοξος σταδιακά θα αρχίσει να ανεβαίνει στη ιεραρχία της οικογένειας Γκαμπίνο, όπου και με την βοήθεια του κονσιλιέρι και μεντόρα του Νηλ Ντελακρότσε θα γίνει αφεντικό της μαφίας, αφου πρώτα θα φροντίσει να βγάλει από την μέση τον Πωλ Καστελάνο, ο οποίος ήγειτο στην επιτροπή της Κόζα Νόστρα.

Με την δολοφονία του Καστελάνο όμως θα μπει στο στόχαστρο του FBI, το οποίο θα τον παρακολουθεί στενά, τοποθετώντας ακόμη και κοριούς. Ο Γκότι παρότι ξέρει ότι κινδυνεύει να βρεθεί στη φυλακή, δείχνει απτοήτος και συνεχίζει τις εγκληματικές του δραστηριότητες.

Με τον κλοιό να στενεύει συνεχώς γυρώ του, το δεξί του χέρι, ο Σάμι Γκράβανο δεν θα αντέξει την πιέση του FBI και θα γίνει πεντίτο (πληροφοριόδοτης), με αποτέλεσμα την συλλήψη του Τζον Γκότι για σωρεία κατηγορίων, όπου στο τέλος θα δικαστεί και θα καταδικαστεί σε ισόβια, στελνόντας τον στις ομοσπονδιακές φυλακές του Μιζούρι, όπου και θα πεθάνει το 2000, κλεινοντας τον κύκλο των μεγάλων γκανγκστερς των ΗΠΑ.

Διανομή ρόλων
-------------

* Αρμάντ Ασσάντε ως Τζον Γκότι
* Γουίλιαμ Φορσάιθ ως Σάμι Γκραβάνο
* Άντονι Κουίν ως Ανιέλο Ντελακρότσε
* Βινσέντ Παστόρε ως Άντζελο Ρουτζέρο
* Φρανκ Βίνσεντ ως Ρόμπερτ Ντι Μπερνάρντο
* Ρίτσαρντ Σαραφιάν as Πωλ Καστελάνο
* Ντομινίκ Τσιανέσε ως Τζο Αρμόρε
* Ρέιμοντ Σέρα ως Φρανκ Λοκάτσιο
* Τόνι Σίρικο ως Λεόναρντ ντι Μαρία
* Αλ Γουάξμαν ως Μπρους Κάτλερ
* Σκοτ Κοέν ως Τζιν Γκότι
* Ρόμπερτ Μιράντα ως Φρανκ Ντε Τσίκο
* Μαρκ Λόρενς ως Κάρλο Γκαμπίνο
* Αλμπέρτα Γουάτσον ως Βικτόρια Γκότι
* Τόνι ντε Σάντις ως Τζόνι Φαβάρα
* Τζιλ Φίλαρ ως Φρανκ Γκότι
* Τζέρι Μεντιτσίνο ως Πίτερ Γκότι
* Φρανκ Πελεγκρίνο ως Καρμίνε Ρούσο

Υποδοχή
-------

Η ταινία στη ιστοσελίδα κριτικών Rotten Tomatoes, έχει βαθμολογία θετικής έγκρισης σε ποσοστό 60%, με βάση 31 κριτικές και μέση βαθμολογία 6/ 10.

Κριτικές
--------

Ο Τζέρεμι Τζιράντ του περιοδικού επιθεώρησης Variety στην κριτική του σημειώνει ότι η ταινία Γκότι παρόλο που περιλαμβάνει ένα εξαιρετικό καστ ηθοποιών, το σενάριο του Steve Shagan είναι αρκετά μέτριο επειδή δεν ασχολείται βαθύτερα με τη σχέση μεταξύ του γκάνγκστερ και της πόλης με την οποία μοιράστηκε μια τόσο περίεργη συνύπαρξη. Επίσης το σενάριο του Steve Shagan είναι τόσο σφιχτό για τον χαρακτήρα του Τζον Γκότι όπως ήταν ο ίδιος άνθρωπος και οι τοποθεσίες των γυρισμάτων που έγιναν κυρίως στο Τορόντο δεν έχουν πολλά κοινά με το γούστο Gotham. Το αποτέλεσμα είναι μια αρκετά γοητευτική ταινία και ένα μέτριο σενάριο με φτωχοί διάλογοι, το οποίο δεν σχετίζονται σε καμιά περίπτωση με το προφίλ του Τζον Γκότι.

Βραβεία και υποψηφιότητες
-------------------------

| Οργάνωση | Βραβείο | Υποψήφιος | Αποτέλεσμα | Ref |
| --- | --- | --- | --- | --- |
| Directors Guild of America Award | Outstanding Directing – Television Film | Robert Harmon | Υποψηφιότητα |  |
| Χρυσές Σφαίρες | Best Actor – Miniseries or Television Film | Armand Assante | Υποψηφιότητα |  |
| Best Supporting Actor – Series, Miniseries or Television Film | Anthony Quinn |
| Best Miniseries or Television Film | *Gotti* |
| Primetime Emmy Award | Outstanding Cinematography for a Miniseries or Movie | Alar Kivilo | Υποψηφιότητα |  |
| Outstanding Directing for a Miniseries, Movie or a Dramatic Special | Robert Harmon |
| Outstanding Writing for a Miniseries, Movie or a Dramatic Special | Steve Shagan |
| Outstanding Sound Mixing for a Drama Miniseries or a Special | Ezra Dweck, Robert W. Glass, David Lee, Dan Wallin |
| Outstanding Television Movie | David Coatsworth, Garry Lucchesi, Robert McMinn |
| Outstanding Lead Actor in a Miniseries or a Special | Armand Assante | Νίκη |
| Outstanding Editing for a Miniseries or a Special - Single Camera Production | Zach Staenberg | Υποψηφιότητα |
| Screen Actors Guild Award | Outstanding Performance by a Male Actor in a Miniseries or Television Movie | Armand Assante | Υποψηφιότητα |  |

Παραπομπές
----------

1. ↑  «Η αναθεώρηση κριτικών της ταινίας». Rottentomatoes.com. Ανακτήθηκε στις 6 Φεβρουαρίου 2020.
2. ↑  «Jeremy Girad, η κριτική της ταινίας Γκότι». Variety.com. Αρχειοθετήθηκε από το πρωτότυπο στις 28 Ιουνίου 2017. Ανακτήθηκε στις 11 Φεβρουαρίου 2020.  (Αγγλικά)
3. ↑  Snow, Shauna (1997-02-06). «Arts and entertainment reports from The Times, national and international news services and the nation's press.». *Los Angeles Times*.. Ανακτήθηκε στις 2016-01-16.
4. ↑  «Gotti | Golden Globe». *Golden Globe Award*. Ανακτήθηκε στις 16 Ιανουαρίου 2016.
5. ↑  «Gotti». *Primetime Emmy Award*. Ανακτήθηκε στις 16 Ιανουαρίου 2016.
6. ↑  «The 3rd Annual Screen Actors Guild Awards». *Screen Actors Guild*. Αρχειοθετήθηκε από το πρωτότυπο στις 18 Μαρτίου 2012. Ανακτήθηκε στις 16 Ιανουαρίου 2016.

Εξωτερικοί σύνδεσμοι
--------------------

* *Γκόττι*   στην IMDb
* *Γκόττι* στο Rotten Tomatoes